
Grup Nusco lansează colecţia de uşi Hello Kitty
București,  2 august 2010  - Grupul italian Nusco, lansează în premieră mondială colecţia de uşi de interior Hello Kitty, disponibilă şi în România. 
Hello Kitty, popularul personajul desenat japonez, devine protagonistul unei colecţii originale de uşi de interior produse de Grup Nusco. Conceptul inedit al acestei game îi aparţine designerului grupului italian, Matilde Durante.
În urma unui acord cu firma japoneză Sanrio, care deţine dreptul de proprietate al celebrului brand, Grup Nusco a creat şi produs în premieră mondială uşile inspirate de personajul îndrăgit la nivel mondial, care le oferă acum pasionaţilor posibilitatea de a integra iconul preferat şi în designul interior.  

Preocuparea permanentă de a crea produse cu un design modern, adaptat tuturor stilurilor ambientale ce caracterizează filosofia grupului Nusco, a dus la crearea acestei colecţii, ce continuă seria uşilor de interior cu finisaje inedite cu o ridicată valoare estetică precum liniile Glossy, Diamonds şi Leather. 
„Ne dorim să le oferim clienţilor produse de calitate cu un design foarte variat care să răspundă tuturor exigenţelor. Un brand atât de iubit precum Hello Kitty, cu o imagine actuală şi un stil aparte, este foarte apropiat de valorile grupului Nusco, motiv pentru care am dat curs aceastei idei creative”,  spune Michele Nusco, CEO al Nusco Grup. 
Destinate unui public alcătuit nu numai din fetiţe, ci şi din femei de orice vârste precum şi toti iubitorii modei, uşile din colecţia Hello Kitty pot conferi interioarelor o notă de stil şi optimism. 
Colecţia este compusă din două linii: linia din lemn cu aplicaţii şi linia decorată cu cristale Swarowski, utilizand tehnologia CRYSTALLIZED – Swarovsky Elements. Uşile colecţiei sunt personalizabile, oferind clienţilor posibilitatea de a alege dintre diferite variante de culoare şi modalităţi de acoperire a panourilor. De asemenea, clienţii pot opta pentru propria poziţionare şi ipostază a personajului pe panoul din lemn, pentru a se integra în orice ambient.  
Conform licenţei de utilizare a imaginii personajului, colecţia de uşi Hello Kitty este disponibilă în Italia, România, Albania, Algeria, Bulgaria, Cipru, Croaţia, Elveţia, Franţa, Grecia, Israel, Malta, Nigeria, Spania, San Marino, Tunisia, Ungaria. În România, uşile din noua colecţie pot fi achiziţionate din showroom-ul propriu din Bucureşti şi prin intermediul reţelei de distribuţie a Pinum Doors and Windows, îmbogăţită recent prin noul showroom deschis în Timişoara. 
Grup Nusco este o companie italiană ce îmbină tradiţia de peste 40 de ani în prelucrarea lemnului şi tehnologiile inovatoare, fiind unul cei mai mari producători de uşi din Europa cu reprezentanţe în diferite ţări (România, Italia, S.U.A., etc.).

